|  |
| --- |
| PRITARTA |
| Klaipėdos miesto savivaldybės |
| tarybos 2018 m. birželio 18 d. |
| sprendimu Nr. T1-149 |

**BENDRADARBIAVIMO SUTARTIS**

**DĖL KLAIPĖDOS MIESTO EKONOMINĖS PLĖTROS STRATEGIJOS ĮGYVENDINIMO**

  Nr.

Klaipėda

**Klaipėdos miesto savivaldybė** (toliau – Savivaldybė), adresas: Liepų g. 11, Klaipėda, juridinio asmens kodas 111100775, atstovaujama Klaipėdos miesto savivaldybės mero Vytauto Grubliausko,

**VĮ Klaipėdos valstybinio jūrų uosto direkcija**, adresas: J. Janonio g. 24, Klaipėda, juridinio asmens kodas 240329870 (toliau – Partneris), atstovaujama generalinio direktoriaus Arvydo Vaitkaus,

**VšĮ Klaipėdos universitetas**, adresas: H. Manto g. 84, Klaipėda, juridinio asmens kodas 211951150 (toliau – Partneris), atstovaujamas l. e. rektoriaus pareigas Artūro Razbadausko,

**UAB Klaipėdos laisvosios ekonominės zonos valdymo bendrovė**, adresas: Pramonės g. 8, Klaipėda, juridinio asmens kodas 110707092 (toliau – Partneris), atstovaujama generalinio direktoriaus Eimanto Kiudulo,

**Klaipėdos pramonininkų asociacija**, adresas: Liepų g. 68, Klaipėda, juridinio asmens kodas 141423752 (toliau – Partneris), atstovaujama prezidento Dariaus Butvydo,

**Klaipėdos pramonės, prekybos ir amatų rūmai**, adresas: Danės g. 17, Klaipėda, juridinio asmens kodas 110067781 (toliau – Partneris), atstovaujami generalinio direktoriaus Viktoro Krolio,

**VšĮ Klaipėdos mokslo ir technologijų parkas**, adresas: Vilhelmo Berbomo g. 10, Klaipėda, juridinio asmens kodas 142105464 (toliau – Partneris), atstovaujamas direktorės Romos Stubrienės,

sudarė šią bendradarbiavimo sutartį.

**I. SUTARTIES OBJEKTAS**

1. Savivaldybė su Partneriais, sudarydami šią Bendradarbiavimo sutartį, siekia įgyvendinti 2015 m. spalio 20 d. tarp šalių pasirašyto Ketinimų protokolo pagrindu paslaugos teikėjo UAB „Ernst&Young Baltic“ parengtuKlaipėda 2030: ekonominės plėtros strategija ir įgyvendinimo veiksmų planu (toliau – Dokumentas) įformintą Klaipėdos ekonominės plėtros strategiją (toliau – KEPS).
2. Savivaldybė su Partneriais, sudarydami šią Bendradarbiavimo sutartį, įgyvendina Dokumento 5.1 skyriuje numatytą Klaipėdos ekonominės plėtros tikslų, uždavinių ir priemonių įgyvendinimo valdymą strateginių sprendimų bei strategijos įgyvendinimo koordinavimo lygmenimis.

**II. ŠALIŲ TEISĖS IR PAREIGOS**

1. Šalys įsipareigoja:
	1. Strateginiams sprendimams Dokumente numatytų krypčių, tikslų, uždavinių ir priemonių įgyvendinimui priimti bei tarpiniams įgyvendinimo rezultatams tvirtinti sudaryti šios sutarties pagrindu sutarties galiojimo laikotarpiu nuolat veikiančią Klaipėdos miesto ekonominės plėtros tarybą (toliau – EPT), kurios darbui nedaro įtakos sutarties šalies juridinės formos, politinės ar akademinės kadencijos pasikeitimas ir kiekvienai sutarties šaliai atitinkamai atstovauja:
		1. Klaipėdos miesto savivaldybės meras;
		2. Klaipėdos miesto savivaldybės administracijos direktorius arba jo įgaliotas asmuo;
		3. VĮ Klaipėdos valstybinio jūrų uosto direkcijos generalinis direktorius arba jo įgaliotas asmuo;
		4. VšĮ Klaipėdos universiteto rektorius arba jo įgaliotas asmuo;
		5. UAB Klaipėdos laisvosios ekonominės zonos valdymo bendrovės generalinis direktorius arba jo įgaliotas asmuo;
		6. Klaipėdos pramonininkų asociacijos prezidentas arba jo įgaliotas asmuo;
		7. Klaipėdos pramonės, prekybos ir amatų rūmų generalinis direktorius arba jo įgaliotas asmuo;
		8. VšĮ Klaipėdos mokslų ir technologijų parko direktorius arba jo įgaliotas asmuo.
	2. EPT vadovauja Klaipėdos miesto savivaldybės meras.
	3. Bendru Partnerių sutarimu EPT gali būti papildyta vienu arba dviem strateginio valdymo ekspertais.
	4. Strategijos įgyvendinimo koordinavimui sudaryti KEPS įgyvendinimo valdymo grupę (toliau – ĮVG), į kurią Partneriai deleguotų savo įmonių ir įstaigų specialistus bei pagal galimybes sudarytų jiems sąlygas dalyvauti ĮVG posėdžiuose, individualiai dirbti su KEPS priemonėmis, telkti ekspertus ir kt.
	5. Savivaldybė užtikrina EPT ir ĮVG darbo organizavimą ir KEPS pokyčių valdymą. Esant poreikiui, Savivaldybė numato savo biudžete tam tikslui reikalingas lėšas.
2. EPT teisės ir pareigos:
	1. siekti KEPS nurodytų tikslų;
	2. tvirtinti EPT ir ĮVG darbo reglamentus;
	3. užtikrinti KEPS tvarumą ir politinį palaikymą;
	4. teikti siūlymus Partneriams keisti KEPS strategines kryptis;
	5. tvirtinti KEPS priemonių planą ir siūlyti Partneriams integruoti į Partnerio, atsakingo už priemonės įgyvendinimą, planavimo dokumentus;
	6. tvirtinti priemonių įgyvendinimo ataskaitą.
3. ĮVG teisės ir pareigos:
	1. rengti ir teikti priemonių planą EPT tvirtinti;
	2. vykdyti priemonių įgyvendinimo stebėseną ir teikti ataskaitas EPT;
	3. užtikrinti bendradarbiavimą tarp KEPS įgyvendinančių institucijų.

**III. ŠALIŲ ATSAKOMYBĖ**

1. Sutarties vykdymą ir įgyvendinimą kiekviena šalis užtikrina per savanoryste grįstą dalyvavimą įgyvendinant miesto ekonominės plėtros strateginius uždavinius, bendradarbiavimą, interesų derinimą KEPS tikslams įgyvendinti.
2. Partneriai įsipareigoja EPT teikiamus pasiūlymus dėl KEPS įgyvendinimo svarstyti ir artimiausiam EPT posėdžiui teikti išvadą dėl jų įgyvendinimo.

**IV. BENDROSIOS NUOSTATOS**

1. Sutartis įsigalioja visoms šalims ją pasirašius ir galioja iki 2030 m. gruodžio 31 d.
2. Šios Sutarties sąlygos gali būti keičiamos šalių rašytiniu susitarimu.
3. Sutartis sudaryta septyniais egzemplioriais, turinčiais vienodą juridinę galią, po vieną egzempliorių kiekvienai sutarties šaliai.

**V. ŠALIŲ REKVIZITAI IR PARAŠAI**

|  |  |
| --- | --- |
| **PARTNERIS**Klaipėdos miesto savivaldybė Kodas 188710823Liepų g. 11, 91502 Klaipėda Tel.: (8 46) 39 60 08, 41 00 53 „Swedbank“, AB, banko kodas 73000A. s. LT04 7300 0100 0233 1088Savivaldybės meras*A. V.* \_\_\_\_\_\_\_\_\_\_\_\_\_\_\_\_\_\_\_\_\_\_\_Vytautas Grubliauskas | **PARTNERIS** VĮ Klaipėdos valstybinio jūrų uosto direkcija Kodas 240329870J. Janonio g. 24, 92251 Klaipėda Tel. (8 46) 49 97 99PVM kodas LT 403298716„Swedbank“, AB, banko kodas 73000A. s. LT14 7300 0100 3488 9443Generalinis direktorius*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_Arvydas Vaitkus |
| **PARTNERIS**VšĮ Klaipėdos universitetasKodas 211951150H. Manto g. 84, Klaipėda Tel. (8 46)  39 89 08PVM kodas LT119511515„Swedbank“, AB, banko kodas 73000A. s. LT257300010002330225L. e. rektoriaus pareigas*A. V.*\_\_\_\_\_\_\_\_\_\_\_\_\_\_\_\_\_\_\_\_Artūras Razbadauskas | **PARTNERIS**UAB Klaipėdos laisvosios ekonominės zonos valdymo bendrovėKodas 110707092Pramonės g. 8, Klaipėda Tel. (8 46) 31 21 63PVM kodas LT107070917AB Šiaulių banko Klaipėdos filialasBanko kodas 71805A. s. LT16 7180 5000 0046 7512Generalinis direktorius*A. V.*\_\_\_\_\_\_\_\_\_\_\_\_\_\_\_\_\_\_\_\_Eimantas Kiudulas |
| **PARTNERIS** Klaipėdos pramoninkų asociacija Kodas 141423752Liepų g. 68, Klaipėda Tel.: 8 673 47887Danske Bank A/S Lietuvos filialasBanko kodas 74000A. s. LT31 7400 0403 3772 3810Prezidentas*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_Darius Butvydas | **PARTNERIS** Klaipėdos prekybos, pramonės ir amatų rūmai Kodas 110067781Danės g. 17, Klaipėda Tel. (8 46) 39 08 61PVM kodas LT100677811AB SEB bankas, banko kodas 70440A. s. LT517044060000506684Generalinis direktorius*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_Viktoras Krolis |
| **PARTNERIS** VšĮ Klaipėdos mokslo ir technologijų parkas Kodas 142105464Vilhelmo Berbomo g. 10, Klaipėda Tel. (8 46) 31 04 61PVM kodas LT100001305412„Swedbank“, AB, banko kodas 73000A. s. LT597300010074271215Direktorė*A. V.*\_\_\_\_\_\_\_\_\_\_\_\_\_\_\_\_\_\_\_\_\_\_\_Roma Stumbrienė |  |